CELEX: 32018D1942
Language: hr
Date: 2018-12-10 00:00:00
Title: Odluka Vijeća (ZVSP) 2018/1942 od 10. prosinca 2018. o produljenju i izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia)

11.12.2018   
               
               
                  HR
               
               
                  Službeni list Europske unije
               
               
                  L 314/56
               
            
         ODLUKA VIJEĆA (ZVSP) 2018/1942
         od 10. prosinca 2018.
         o produljenju i izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 42. stavak 4. i članak 43. stavak 2.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 16. srpnja 2012. donijelo Odluku 2012/389/ZVSP (1) o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR).
                  
               
                     (2)
                  
                  
                     Vijeće je 12. prosinca 2016. donijelo Odluku (ZVSP) 2016/2240 (2) o izmjeni Odluke 2012/389/ZVSP. Naziv misije promijenjen je u EUCAP Somalia, a njezin mandat produljen je do 31. prosinca 2018.
                  
               
                     (3)
                  
                  
                     Vijeće je 15. veljače 2018. donijelo Odluku (ZVSP) 2018/226 (3) o izmjeni Odluke 2012/389/ZVSP i utvrđivanju financijskog referentnog iznosa za razdoblje do 31. prosinca 2018.
                  
               
                     (4)
                  
                  
                     Nakon sveobuhvatnoga i koordiniranoga strateškog preispitivanja djelovanja ZSOP-a u Somaliji i u državama Roga Afrike, Politički i sigurnosni odbor složio se s izmjenom i mandata misije njegovim produljenjem do 31. prosinca 2020.
                  
               
                     (5)
                  
                  
                     Odluku 2012/389/ZVSP stoga bi trebalo na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Odluka 2012/389/ZVSP mijenja se kako slijedi:
            
                        1.
                     
                     
                        U članku 3. stavku 1. točka (c) zamjenjuje se sljedećim:
                        
                                    „(c)
                                 
                                 
                                    ti se ciljevi ostvaruju pružanjem potpore somalijskim tijelima pri razvoju potrebnog zakonodavstva i uspostavi pravosudnih tijela te osiguravanjem potrebnog mentorstva, savjetovanja, osposobljavanja i opreme somalijskim pomorskim civilnim tijelima za izvršavanje zakonodavstva i pružanjem savjetovanja o politici, upravljanju, nadzoru i koordinaciji Ministarstvu unutarnje sigurnosti i policiji radi potpore inicijativama Unije i međunarodnih partnera.”;
                                 
                              
                  
                        2.
                     
                     
                        U članku 13. stavku 1. dodaje se sljedeći podstavak:
                        „Financijski referentni iznos za pokrivanje troškova povezanih s misijom EUCAP Somalia za razdoblje od 1. siječnja 2019. do 31. prosinca 2020. iznosi 66 100 000 EUR.”;
                     
                  
                        3.
                     
                     
                        U članku 16. druga rečenica zamjenjuje se sljedećim:
                        „Primjenjuje se do 31. prosinca 2020.”.
                     
                  
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 10. prosinca 2018.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  Odluka Vijeća 2012/389/ZVSP od 16. srpnja 2012. o misiji Europske unije za izgradnju regionalne pomorske sposobnosti u Somaliji (EUCAP Somalia) (SL L 187, 17.7.2012., str. 40.).
         
            (2)  Odluka Vijeća (ZVSP) 2016/2240 od 12. prosinca 2016. o izmjeni Odluke 2012/389/ZVSP o misiji Europske unije za izgradnju regionalne pomorske sposobnosti u državama Roga Afrike (EUCAP NESTOR) (SL L 337, 13.12.2016., str. 18.).
         
            (3)  Odluka Vijeća (ZVSP) 2018/226 od 15. veljače 2018. o izmjeni Odluke 2012/389/ZVSP o misiji Europske unije za izgradnju sposobnosti u Somaliji (EUCAP Somalia) (SL L 43, 16.2.2018., str. 15.).